Foilsiú teachtaireachta maidir le leasú caighdeánach a fhormheas ar an tsonraíocht táirge le haghaidh ainm in earnáil an fhíona, dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 351/08)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AR AN DOICIMÉAD AONAIR

“Saint-Guilhem-le-Désert”

PGI-FR-A1143-AM01

Dáta teachtaireachta: 6 Iúil 2022

TUAIRISC AR AN LEASÚ FORMHEASTA AGUS NA CÚISEANNA ATÁ LEIS

1. Tuairisc orgánaileipteach ar na fíonta

Ag caibidil I, pointe 3.3 den tsonraíocht, cuireadh leis an tuairisc orgánaileipteach ar na fíonta ag a bhfuil an tásc geografach faoi chosaint “Saint-Guilhem-le-Désert”. Cuireadh na sonraí a cuireadh léi san áireamh sa doiciméad aonair freisin faoi “Tuairisc ar an bhfíon (na fíonta)”.

2. Cineálacha fíniúna

Ag caibidil I, pointe 5, “Cineálacha fíniúna”, den tsonraíocht le haghaidh tásc geografach faoi chosaint “Saint-Guilhem-le-Désert”, maidir le roghnú na gcineálacha fíniúna,

- cuireadh na cineálacha a leanas leis: Agiorgitiko N, Airen B, Artaban N, Assyrtiko B, Calabrese N, Carignan Gris G, Carricante B, Felen B, Fiano B, Floreal B, Glera B, Montepulciano N, Moschofilero Rs, Œillade N, Primitivo N, Roditis Rs, Rousseli Rs, Saperavi N, Touriga Nacional N, Verdejo B, Verdelho B, Vidoc N, Voltis B agus Xinomavro N.

Baineadh na cineálacha a leanas mar gheall nach n-aimsítear iad sa limistéar táirgthe:

Auxerrois B, Clairette rose Rs, Muscat à petits grains roses Rs agus Rosé du Var Rs.

Tá na cineálacha a cuireadh san áireamh sa tsonraíocht níos frithsheasmhaí in aghaidh galair fhungasacha, agus tá siad oiriúnaithe ar bhealach níos fearr don athrú aeráide. Meaitseálann na cineálacha sin próifíl na bhfíonta ag a bhfuil an tásc geografach faoi chosaint. D’iarr an comhlacht cosanta agus bainistíochta freisin go gcuirfí cúig chineál a léiríonn oidhreacht agus nuálach ar bhealach níos sonraí san áireamh. Aimsítear na cineálacha sin sa limistéar táirgthe cheana féin agus treisíonn siad próifíl na bhfíonta ag a bhfuil an tásc geografach faoi chosaint. D’oiriúnaigh siad don fhíonghort ar bhealach níos fearr freisin.

Cuireadh na sonraí a cuireadh léi san áireamh sa doiciméad aonair freisin faoi “Tuairisc ar an bhfíon (na fíonta)”.

DOICIMÉAD AONAIR

1. Ainm(neacha)

Saint-Guilhem-le-Désert

2. Cineál táisc gheografaigh

TGFC – Tásc geografach faoi chosaint

3. Catagóirí táirgí fíniúna

1. Fíon

16. Fíon ó fhíonchaora ró-aibí

4. Tuairisc ar an bhfíon (ar na fíonta)

1. Fíonta neamhcharbónáitithe

TUAIRISC ACHOMAIR I SCRÍBHINN

Úsáidtear TGFC “Saint-Guilhem-le-Désert” le haghaidh fíonta dearga, rosé agus geala neamhcharbónáitithe a dhéantar as fíonchaora ró-aibí amháin.

I gcás na bhfíonta socra, is i rialacháin an Aontais a leagtar síos na leibhéil maidir le neart alcóil iomlán de réir toirte, aigéadacht iomlán, aigéadacht luaineach agus iomlán dé-ocsaíde sulfair.

Tá cáil ar na fíonta ar son na dea-bholaithe seasmhacha a bhaineann leo. Bíonn a ndéine agus a gcarachtar éagsúil de réir na gcineálacha fíonchaoire agus na dteicneolaíochtaí a úsáidtear. Maidir leis na fíonta dearga, tá na modhanna úsctha beartaithe chun struchtúir mhíne le tainniní aibí agus boga a tháirgeadh. Bíonn dath dian an rúibín ar na fíonta chomh maith le dea-bholaithe de thorthaí dearga, torthaí dubha, piobar dubh agus carra mhilis. Bíonn siad tathagach agus bíonn cothromaíocht mhaith aigéadachta, iarbhlas deas fada agus tainniní síodúla acu. Leis na tréimhsí fada aibithe a cheadaítear sa limistéar is féidir fíonta geala a bhfuil dath idir dath buí an tuí agus buí órga orthu a tháirgeadh. Bíonn dea-bholaithe de bhláthanna bána agus torthaí coimhthíocha, agus blasanna de thorthaí criostalaithe agus blas sa bhéal atá saibhir agus úr orthu. Bíonn an dath ar na fíonta rosé idir caordhearg agus dath an bhradáin, agus baineann raon déine leo atá idir mín agus domhain. Bíonn dea-bholaithe de chuirín dubh, aibreog agus bláth troim orthu chomh maith le mionbhlasanna aimile. Agus iad sa bhéal, baineann cothromaíocht iontach idir úire agus bhlasanna torthaíocha leo.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 9 Íosmhéid aigéadachta iomláine Uasmhéid aigéadachta luainí (mar mhilleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

2. TUAIRISC ACHOMAIR I SCRÍBHINN

Maidir leis na fíonta a dhéantar as fíonchaora ró-aibí, is iad siúd a shocraítear le reachtaíocht an Aontais na leibhéil le haghaidh neart iarbhír alcóil íosta de réir toirte, neart alcóil iomlán de réir toirte, neart alcóil nádúrtha de réir toirte agus dé-ocsaíd sulfair iomlán.

Bíonn dath ómra ar na fíonta a dhéantar as fíonchaora ró-aibí agus baineann maothlachas leo sa bhéal. Forbraíonn siad dea-bholaithe casta de spíosraí, cnónna agus torthaí criostalaithe.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Íosmhéid aigéadachta iomláine Uasmhéid aigéadachta luainí (mar mhilleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

5. Cleachtais maidir le fíonóireacht

5.1. Cleachtais fíoneolaíochta áirithe

1. Cleachtais fíoneolaíochta shonracha

Ní mór do na cleachtais déanta fíona uile na ceanglais a leagtar síos ar leibhéal an Aontais Eorpaigh agus sa Chód Tuaithe agus Iascaireachta Muirí a chomhlíonadh.

5.2. Uastáirgeacht

1. Fíon dearg agus fíon rosé

95 heictilítear in aghaidh an heicteáir

2. Fíonta geala

100 heictilítear in aghaidh an heicteáir

6. Limistéar geografach críochaithe

Maidir le fíonta ag a bhfuil TGFC “Saint-Guilhem-le-Désert”, tugtar faoi bhuain, fíonóireacht agus aibiú i gcríocha na mbardas a leanas:

Roinn L’Hérault: Agonès, Aniane, Arboras, Argelliers, Assas, Brissac, Causse-de-la-Selle, Cazevieille, Cazilhac, Ceyras, Clapiers, Claret, Combaillaux, Ferrières-les-Verreries, Fontanès, Ganges, Gignac, Gorniès, Guzargues, Jacou, Jonquières, La Boissière, Lagamas, Laroque, Lauret, Le Bosc, Le Rouet, Le Triadou, Les Matelles, Mas-de-Londres, Montferrier-sur-Lez, Montoulieu, Montpellier (ranna AI, AK, KO, KP, MP agus MZ), Montpeyroux, Moulès-et-Baucels, Murles, Notre-Dame-de-Londres, Pégairolles-de-Buèges, Prades-le-Lez, Puéchabon, Saint-André-de-Buèges, Saint-André-de-Sangonis, Saint-Bauzille-de-Montmel, Saint-Bauzille-de-Putois, Saint-Clément-de-Rivière, Sainte-Croix-de-Quintillargues, Saint-Félix-de-Lodez, Saint-Gély-du-Fesc, Saint-Guilhem-le-Désert, Saint-Guiraud, Saint-Jean-de-Buèges, Saint-Jean-de-Cuculles; Saint-Jean-de-Fos, Saint-Jean-de-la-Blaquière, Saint-Martin-de-Londres, Saint-Mathieu-de-Tréviers, Saint-Privat, Saint-Saturnin-de-Lucian, Saint-Vincent-de-Barbeyrargues, Sauteyrargues, Teyran, Usclas-du-Bosc, Vacquières, Vailhauquès, Valflaunès, Viols-le-Fort agus Viols-en-Laval.

Roinn Le Gard: Brouzet-lès-Quissac agus Corconne.

7. Cineál/cineálacha fíniúna

Abouriou B

Agiorgitiko N

Airen

Alicante Henri Bouschet N

Aligoté B

Altesse B

Arinarnoa N

Artaban N

Assyrtiko B

Aubun N – Murescola

Baroque B

Bourboulenc B - Doucillon blanc

Cabernet Franc N

Cabernet Sauvignon N

Calabrese N

Caladoc N

Carignan N

Carignan blanc B

Carignan gris G

Carmenère N

Carricante

CHARDONNAY B

Chasan B

Chatus N

Chenanson N

Chenin B

Cinsaut N – Cinsault

Clairette B

Colombard B

Côt N - Malbec

Counoise N

Duras N

Egiodola N

Felen

Fiano

Floreal B

Folle Blanche B

Furmint B

Gamaret

Gamay N

Gewurztraminer Rs

Glera

Grenache N

Grenache blanc B

Grenache gris G

Grolleau N

Gros Manseng B

Jacquère B

Jurançon noir N - Dame noire

Lledoner pelut N

Macabeu B – Macabeo

Marsanne B

Marselan N

Mauzac B

Melon B

Merlot N

Meunier N

Mondeuse N

Montepulciano

Morrastel N – Minustellu, Graciano

Moschofilero Rs

Mourvèdre N – Monastrell

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B - Muscat, Moscato

Nielluccio N – Nielluciu

Négrette N

Oeillade noire

Petit Courbu B

Petit Manseng B

Petit Verdot N

Pineau d’Aunis N

Pinot Blanc B

Pinot Gris G

Pinot Noir N

Piquepoul blanc B

Piquepoul gris G

Piquepoul noir N

Portan N

Poulsard N – Ploussard

Primitivo N – Zinfandel

Riesling B

Rivairenc N - Aspiran noir

Roditis Rs

Rosé du Var Rs

Roussanne B

Rousseli Rs

Saperavi N

Sauvignac

Sauvignon B - Sauvignon Banc

Sauvignon Gris G - Fié gris

Sauvignon Blanc B

Sciaccarello N

Semillon B

Servant B

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Tibouren N

Touriga Nacional N

Trousseau N

Ugni Blanc B

Verdejo B

Verdelho B

Vermentino B – Rolle

Vidoc N

Viognier B

Voltis B

Xinomavro N

8. Tuairisc ar na naisc

8.1. Sainiúlacht an limistéir gheografaigh agus an táirge

I dtírdhreach eisceachtúil de chnoic Mheánmhara, tá tásc geografach Saint-Guilhem-le-Désert suite sa chuid thuaidh de roinn Hérault, ag bun ardchlár Larzac agus shléibhte Cévennes.

Is mó ná 50 ciliméadar limistéar an limistéir táirgthe. Is ithreacha aolchoiche, clochacha agus marla atá ann go príomha, de chuid na ré tánaistí, chomh maith le léibhinn de chuid na ré Ceathartha ar fhánaí uachtaracha agus meánacha ghleann Hérault.

Tá aghaidh sléibhte aolchloiche ar na fíonghoirt, agus tá Sliabh Baudile ar an taobh thiar agus Pic Saint-Loup ar an taobh thoir.

Tá an aeráid sainiúil agus bíonn tionchar ríthábhachtach aici ar na fíonghoirt. Agus iad ag achar fada ón Meánmhuir, bíonn an ceo ón bhfarraige an-laghdaithe ag an áit sin. Bíonn an bháisteach idir 800 agus 900 mm, agus maolaíonn sí cineál eisceachtúil aeráid na Meánmhara. Bíonn difríochtaí móra teochta ann idir an lá agus an oíche mar gheall ar na sléibhte atá ann, agus cosnaíonn siad na fíonghoirt ó na gaoithe aduaidh. Cuirtear na fíonghoirt ag airde idir 100 méadar agus 150 méadar den chuid is mó, dá bhrí sin tairbhíonn siad den aeráid Meánmhara faghartha.

Tá rianta de ghníomhaíochtaí fíonsaothrúcháin a théann siar go ré na Rómánach le fáil sa limistéar seo. Le linn na Meánaoiseanna, bhíodh mainistir Aniane agus mainistir Saint-Guilhem mar an fhoinse agus forbraíodh na gníomhaíochtaí thar líonra de mhainistreacha in Impireacht na gCairilínseach. An tráth sin, bhíodh ról fíor-riachtanach ag manaigh Bheinidicteacha i gcleachtais fíonsaothrúcháin a chaomhnú agus a scaipeadh. Nuair a bhíodh cinntí á ndéanamh faoin áit le mainistir a bhunú, chuirtí an fhéidearthacht a bhain le fíniúnacha a fhás go rathúil san áireamh.

Is seoid den ealaín Rómhánúil é bardas Saint-Guilhem-le-Désert, tá an áit lán le stair agus é mar áit sosa ar an Camino de Santiago agus ainmnithe mar Shuíomh Oidhreachta Domhanda de chuid UNESCO. Tá sé i gcroílár an limistéir gheografaigh táirgthe agus is as an dúiche sin a fhaigheann TGFC a ainm.

Tá an limistéar cumhdaithe go príomha le coillearnach nádúrtha de dhair thoilm agus péine, nó le scrobarnach Meánmhara (garrigue). Is é an tírdhreach sin a chumasaíonn daoine le tabhairt faoi chineálacha éagsúla feirmeoireachta: ag fás gránach agus ológ nó ag tógáil beostoic. Tháinig méadú suntasach ar fhíonsaothrú ag deireadh an 19ú céad nuair a forbraíodh trádáil.

Bhronn foraithne an 5 Aibreán 1982 stádas “Vin de Pays” ar chúig bhardas agus orthu siúd amháin. I bhfianaise na ndálaí ithreach agus aeráide comhchoiteanna, ba mhian le saothróirí fíona gar don limistéar cur leis an limistéar táirgthe. Cumhdaíonn sé 71 bhardas a tháirgeann idir 30 000 agus 40 000 heictilítear d’fhíonta dearga, rosé agus geala anois.

Cumasaíonn dhá aonad gheografacha níos lú, Cité d’Aniane agus Val de Montferrand, táirgeoirí a bhfíonta a shainaithint ar bhealach níos sonraí. Táirgtear fíonta ag a bhfuil an tásc “Val de Montferrand” ó líon níos teoranta cineálacha fíonchaoire. Is é 70 heictilítear in aghaidh an heicteáir an toradh uasta, rud a chiallaíonn go mbíonn na fíonta an-tiubhaithe. Déantar fíonta ag bhfuil an tásc “Cité d’Aniane” as fíonchaora a bhuaintear i gcríocha bhardas Aniane amháin.

An-luath sa ghnó seo, mhéadaigh saothróirí fíona a bpailéad de chineálacha fíonchaoire d’fhonn fíonta a léiríonn na hithreacha aolchloiche agus dálaí aeráide, atá fabhrach d’aibiú mall, ina n-iomláine. Anuas ar na cineálacha Meánmhara, tháinig cineálacha ó réigiúin eile freisin amhail Cabernet-Sauvignon agus Merlot i gcás na bhfíonta dearga, agus Chardonnay, Sauvignon Blanc agus Viognier i gcás na bhfíonta geala.

Baineann úire shuntasach leis na fíonta uile.

Gan beann an mbíonn maothú fada nó gairid, bíonn tainniní thar a bheith mín sna fíonta dearga. Baineann déine chumhra ard leis na fíonta rosé agus na fíonta geala araon.

8.2. Nasc cúisíoch idir sainiúlacht an limistéir gheografaigh agus sainiúlacht an táirge

Tá aeráid áirithe sa limistéar agus is mar gheall ar an aeráid sin a fhéachann saothróirí fíona leis na bealaí is fearr a aimsiú chun a gcineálacha a oiriúnú don talamh. Is mar gheall ar chineál faidréiseach na haeráide agus an éagsúlacht shuntasach sa teocht gur féidir na cineálacha Meánmhara agus iad siúd a chuirtear níos déanaí a aibiú go mall agus cothrom. Bíonn tionchar dearfach aige sin ar cháilíocht na polaifeanól le haghaidh na bhfíonta dearga agus ar dhéine agus caolchúis chumhra na bhfíonta rosé agus geala. Dá bhrí sin baineann tíopacht shonrach leis na fíonta uile, cibé an gcuirtear ar an margadh láithreach iad nó an gcoinnítear iad.

Is dáileachtaí beaga atá sna fíonghoirt. Cuireadh iad i limistéir d’fhánaí aolchloiche den chuid is mó, gné atá sainiúil don réigiún. Teorannaíonn an tír-raon fuinneamh na bhfíniúnacha go nádúrtha a ligeann do na fréamhacha dul chomh domhain sa talamh gur féidir leis na fíniúnacha an triomach le linn an tsamhraidh a sheasamh. Is minic a bhíonn na fíonghoirt lonnaithe i limistéir nádúrtha atá faoi réir cosaint chomhshaoil. Cruthaíonn na fíniúnacha tírdhreach an-sonrach i limistéar a mbíonn an-tóir agus an-mheas ag turasóirí air. Spreagann na nithe sin na saothróirí fíona sa lá atá inniu ann. I gcás na saothróirí fíona, táirgtear an fíon is fearr nuair a chosnaítear a limistéir tháirgthe, chomh maith le turasóireacht fíona a fhorbairt ag an am céanna.

Dá bhrí sin, tá sineirge idir saothróirí fíona agus cuairteoirí ar Mhainistir Saint-Guilhem-le-Désert, áit a dtagann thart ar 800 000 cuairteoir gach bliain. Ag oibriú as lámh a chéile cuireann siad le gníomhaíocht eacnamaíoch limistéar intíre Hérault.

Baineann an t-ainm, Saint-Guilhem-le-Désert, leis an mainistir, na blianta fada staire a bhaineann léi agus leis na fíonta ag a bhfuil TGFC. Tá cáil mhór ar an áit lasmuigh den Fhrainc sa lá atá inniu ann.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil:

Reachtaíocht náisiúnta

Cineál an choinníll bhreise:

Forálacha breise a bhaineann le lipéadú

Tuairisc ar an gcoinníoll:

D’fhéadfadh na tásca a leanas a bheith ar fhíonta neamhcharbónáitithe ag a bhfuil tásc geografach faoi chosaint “Saint-Guilhem-le-Désert”:

— ainm cineáil fíonchaoire amháin nó níos mó;

— An focal “primeur” (“luath”) nó “nouveau” (“nua”).

D’fhéadfadh na haonaid gheografacha níos lú “Cité d’Aniane” agus “Val de Montferrand” teacht i ndiaidh thásc geografach faoi chosaint “Saint-Guilhem-le-Désert”, i gcomhréir leis an tsonraíocht.

Nuair a chuirtear an téarma traidisiúnta “Vin de pays” in ionad an téarma “Indication géographique protégée” (tásc geografach faoi chosaint), ní mór lógó TGFC an Aontais Eorpaigh a bheith ar an lipéad.

Creat dlíthiúil:

Reachtaíocht náisiúnta

Cineál an choinníll bhreise:

Maolú maidir le táirgeadh sa limistéar geografach críochaithe

Tuairisc ar an gcoinníoll:

An limistéar i ndlúthghaireacht, arna shainiú ag maolú maidir le táirgeadh agus forbairt fíonta, ar fíonta iad ag a bhfuil tásc geografach faoi chosaint “Saint-Guilhem-le-Désert”, áirítear ann na bardais máguaird a leanas:

Roinn Hérault: Aumelas, Brignac, Buzignargues, Canet, Castelnau-le-Lez, Castries, Celles, Clermont-l’Hérault, Fozières, Galargues, Grabels, Juvignac, La Vacquerie-et-Saint-Martin-de-Castries, Lacoste, Lansargues, Lattes, Le Crès, Le Puech, Lodeve, Mauguio, Montarnaud, Montaud, Mudaison, Popian, Pouzols, Saint-Aunès, Saint-Bauzille-de-la-Sylve, Saint-Etienne-de-Gourgas, Saint-Génies-des-Mougues, Saint-Jean-de-Védas, Saint-Maurice-Navacelles, Saint-Paul-et-Valmalle, Saint-Pierre-de-la-Fage, Soumont, Valergues agus Vendargues.

Roinn Gard: Carnas, La Cadiere-et-Cambo, Liouc, Montdardier, Orthoux-Sérignac-Quilhan, Pompignan, Rogues, Saint-Hippolyte-du-Fort, Saint-julien-de-la-Nef, Saint-Laurent-le-Minier, Sardan, Sauve agus Sumène.

Nasc chuig an tsonraíocht táirge

https://info.agriculture.gouv.fr/gedei/site/bo-agri/document_administratif-770aea9b-b2c6-4aa0-ae5b-7f1f81ec19c3

(1) IO L 9, 11.1.2019, lch. 2.